**Mi-e dor de dor**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor de dorurile toate,

De primăvara din priviri,

Deşi am tâmplele brumate

Şi rătăcesc prin amintiri.

Mi-e dor de vremuri de-altădată,

De umbra nucului bătrân,

Să mă întorc aş vrea odată,

Să-mi reazem capul de-al tău sân!

Mi-e dor de tine şi de mine,

Mi-e dor de focul din cuptor;

De zilele acelea pline,

De tine, mamă,-mi este dor!

Mi-e dor de dorul de părinte,

De mersul seara pe la denii

Şi închinări la cele sfinte

În dimineţi pe la utrenii.

Mi-e dor de pâinea coaptă-n vatră,

De cântecul din al tău glas,

De drumul dăltuit în piatră

Unde te caut pas cu pas!

Mi-e dor şi iar mi-e dor de toate

Din cele câte-au mai rămas,

De nopţile pline de şoapte

Când te-ascultam stând la taifas.

Mi-e dor de lună şi de stele

Ce strălucesc şi-acum pe cer,

Mi-e dor de dorurile mele

Într-un pocal de pivnicer!